So unbedaetnd wia -r- a sunst a gwe(sn sae(n mog - a Hintabànkla hoed - , in da easchtn Sitzung am 15. Sebtemba 1949 had a se sauwa ebbs glaesdt: Bo da Wae vom  Adenaua zum Bundeskanzla is s Gschbiz auf Gnobf gstandn. Da Adenaua is nuagrad mid oana Schdimm Meahaed gwöed worn - mid saena oagna, hoaßt s oewae. Owa das se dea sejwa wöed, is ned so ungwehnli gwe(sn bo dera Konstellation. Na(n, de oane entschaednde Schdimm meahra fia de absolute, de Kanzlameahaed had vom Wartner Hans gschdammd! Wia -r- a sejwa schbàda zuagebm had, had a se ned an den Bschluss vo da Bayernpartei ghoeddn, sundan had oes Oanziga vo da Opposition mid de andan gschdimmt. Des bedaedt zwar ned, dass da Adenaua sunst ned Bundeskanzla wordn waar, owa es häd gwiß no a längas Hi(n und Hea gebm bis zua Wae mid da relativn Meahaed.